CHAMPHAIAH CHILD TRAFFICKING CHUNGCHANGA PAWIMAWHTE INZIRTIRNA BUATSAIH,"964/2024-2025 Champhai, the 26th June, 2024: National Commission for Protection of Child Rights (NCPCR), State Commission for Protection of Child Rights (SCPCR), District Administration of Champhai leh District Child Protection Unit (DCPU) Champhaite tangkawp buatsaihin vawiin khan Champhai DC Conference Hall-ah 'Sensitization Workshop/ a campaign on Prevention and Combating Child Trafficking in 100 Bordering and Adjoining Districts of India' program hman a ni a. He hun hi Pu James Lalrinchhana, District Bawrhsap chuan khuallian niin a hmanpui a ni. Khuallian Pu James Lalrinchhana chuan India ramah naupang rukbo a hluar thu tarlangin, minute 8 dan zela naupang 1 zel rukbo ang a ni a, hemi avang hian NCPCR pawh hian a ngai pawimawh hle a ni, a ti a. Kalkhawmte chu naupang venhimna kawnga theihtawp chhuah tura sawmin, Champhai District chu India rama ramri border depa awm District 100 zinga tel a nih avangin naupang rukbona atana hmun remchang tak a ni a ti a. Kalkhawmte chu naupang rukbona thleng thn ven kawnga mawhphurhna sang tak an neih thu a sawi bawk. H e hun hi Pi R. Lalrinchhani, District Child Protection Officer, Champhai District chuan a kaihruai a. He programme-ah hian Resource person Pu Vincent Lalrokima, MJS, Additional District & Sessions Judge, Champhaiin Immoral Traffic (Prevention) Act chungchang paper presentation a nei a, human trafficking awmzia te, trafficking awm chhan/ a thanga mi an tanna chhan leh a nghawngte leh hemi chungchanga dan hrang hrangte, fimkhur a tul dante uar takin a sawi a, a kalte'n an hlawkpui hle a ni. He programme-ah hian Dy. SP (Hqtrs); SDEO, DPO (WCD); Inspector, Excise & Narcotics; President, Sub Hqtrs YMA; President Sub Hqtrs MHIP; President, District MUP bakah, Zoram Entu Pawl, One Stop Centre, Shakti Sadan, OVC, CWC, JJB, Child Helpline Unit, DCPU leh Child Care Institution 3 atangin mi 60 an tel thei a ni. Attachment Loading attachment...",Dated: 26 th Jun 24 4:58 PM,https://dipr.mizoram.gov.in/post/champhaiah-child-trafficking-chungchanga-pawimawhte-inzirtirna-buatsaih